Дубайга 27 миллионлык ялган-турлар саткан Казан блогерын федераль эзләүгә биргәннәр

	Дубайга ялган турлар сатып, зур җәнҗал килеп чыккан Казан блогеры Илүсә Миңнегалиеваны федераль эзләүгә игълан иткәннәр. Бу хакта Россия Эчке эшләр министрлыгына сылтама белән Бизнес Онлайн яза.	 Хәтерләсәгез, тумышы белән Мамадыштан булган Илүсә Фәлахова һәм аның ире Раушан Миңнегалиев узган елның февралендә Дубайга күченеп киттеләр. Соңрак социаль челтәрләрдә Дубайга арзан турлар рекламалап саттылар. Ә көзен зур җәнҗал чыгып, ялган турлардан зыян күрүчеләр саны бөтен Россия буенча меңнән артык кеше исәпләнүе ачыкланды. "Матбугат.ру"га билгеле булганча, кайбер чыганаклар зыянның 27 миллион сум тәшкил итүен яза. Бу факт буенча җинаять эше ачылды. Ә 2024 елның гыйнварында Илүсә белән Раушанның уллары тууы билгеле булды. Шулай ук укыгыз: Блогер Илүсәнең әнисе Миләүшә апа: “Бу теманы кузгатмагыз, зинһар...”  
	---	
Матбугат.ру

	№ --- | 30.01.2024	


